text: I I.
  Civilem inter initia ac paullo minus quàm privatum egit; adeò quidem, ut adversus convitia malosque rumores, & famosa de se ac suis carmina, firmus ac patiens, subinde jactaret; In civitate libera linguam mentemque liberas esse debere. Neque interim male aut inique illi, à quibus male non modo facta, sed etiam dicta in principes severissimis poenis excipiuntur. Nihil enim interest, feceris male principi, an dixeris. Alium tamen mox se praebuit Tiberius, dum legem Majestatis reduxit, & in minimis etiam exercuit.